**Հայտերի ներկայացման հրավեր (ՀՆՀ)**

**Հայաստանի Հանրապետություն**

**Առևտրի խթանման և որակի ենթակառուցվածքի ծրագիր**

**ՎԱՐԿ No. 8390-ԱՄ**

**Նավթամթերքի թեսթավորման լաբորատորիայի համար սարքավորումների ձեռք բերում**

**ՄՄՄ թիվ TPQI-G-3.1.2.1/3**

1. Հայաստանի Հանրապետությունը վարկ է ստացել Վերակառուցման և Զարգացման Միջազգային Բանկից «Առևտրի խթանման և որակի ենթակառուցվածքի» /ԱԽՈԵ/ ծրագրի ֆինանսավորման համար, և նպատակ ունի օգտագործել այս վարկային միջոցների մի մասը «**Նավթամթերքի թեսթավորման լաբորատորիայի համար սարքավորումների ձեռք բերում», ՄՄՄ թիվ TPQI-G-3.1.2.1/3** պայմանագրի շրջանակում վճարումների իրականացման համար:

2. ՀՀ Էկոնոմիկայի նախարարությունը /ՀՀ ԷՆ/ և ՀՀ վարչապետի աշխատակազմը /ՀՀ ՎԱ/ սույնով հրավիրում են պահանջներին համապատասխանող հայտատուներին ներկայացնել կնքված հայտեր՝ «**Նավթամթերքի թեսթավորման լաբորատորիայի համար սարքավորումների ձեռք բերում», ՄՄՄ թիվ TPQI-G-3.1.2.1/3** միջազգային մրցույթի համար:

3. Մրցույթը կանցկացվի «ՎԶՄԲ Վարկերի և ՄԶԸ վարկերի շրջանակներում ապրանքների, աշխատանքների և ոչ խորհրդատվական ծառայությունների գնումների վերաբերյալ» ՀԲ ուղեցույցների շրջանակներում Միջազգային մրցակցային մրցույթի (ՄՄՄ) ընթացակարգերի համաձայն («Գնումների ուղեցույց» 2011թ. հունվար, վերանայված 2014թ. հուլիսին) և հայտ կարող են ներկայացնել Ուղեցույցների շրջանակներում սահմանված համապատասխանող /իրավասու/ այն բոլոր հայտատուները, որոնք բավարարում են ստորև նշված որակավորման նվազագույն պահանջներին: Ի հավելումն, խնդրվում է ուշադրություն դարձնել 1.6 և 1.7 կետերում սահմանված Համաշխարհային բանկի շահերի բախման վերաբերյալ քաղաքականությանը:

| **Որակավորման պահանջները** | **Մեկ Հայտատու** | **Համատեղ Ձեռնարկությամբ /առկա կամ նախատեսված/ հանդես եկող Հայտատու** |
| --- | --- | --- |
|  |  | **Բոլոր անդամները միասին** | **Յուրաքանչյուր անդամ** | **Մեկ անդամ** |
| **(ա) Ֆինանսական կարողություններ** |
| Հայտատուն պետք է ներկայացնի վերջին երեք տարիների (2018-2020թթ.) համար հաշվետվություններ ֆինանսական վիճակի վերաբերյալ, ինչպիսիք են շահութահարկի կամ ԱԱՀ-ի հաշվարկի հաշվետվությունները: | Պետք է բավարարի պահանջը | Կ/Չ | Պետք է բավարարի պահանջը | Կ/Չ |
| Վերջին երեք տարիների /2018-2020թթ/ միջին տարեկան շրջանառությունը պետք է լինի հայտի գնից առնվազն երկու (2) անգամ ավել: | Պետք է բավարարի պահանջը | Պետք է բավարարեն պահանջը | Կ/Չ | Կ/Չ |
| **բ) Փորձ և տեխնիկական կարողություններ** |
| Հայտատուն պետք է ունենա վերջին 3 տարիների /2018-2020թթ/ ընթացքում առնվազն մեկ նմանատիպ ապրանքների /լաբորատոր սարքավորումներ/ մատակարարման Հայտի գնից ոչ պակաս գումարով հաջողությամբ իրականացված պայմանագիր՝ նշելով Գնորդին, աpրանքների նկարագրությունը և պայմանագրի գինը: Խնդրում ենք ներկայացնել պայմանագրի և մատակարարված ապրանքների ընդունման ակտի պատճենները: | Պետք է բավարարի պահանջը | Կ/Չ | Կ/Չ | Առնվազն մեկ անդամը պետք է բավարարի պահանջը |
| Հայտատուն պետք է ունենա նմանատիպ ապրանքների արտադրման և/կամ մատակարարման նվազագույնը 5 տարվա փորձ: | Պետք է բավարարի պահանջը | Կ/Չ | Պետք է բավարարի պահանջը | Կ/Չ |

4. Հետաքրքրված համապատասխանող հայտատուները կարող են հետագա տեղեկություններ ձեռք բերել ՀՀ Վարչապետի աշխատակազմում ստեղծված Ծրագրի իրականացման գրասենյակից /ՀՀ ՎԱ ԾԿԳ/ և ուսումնասիրել մրցութային փոատաթղթղերը ստորև նշված հասցեում տեղական ժամանակով 9:00-ից մինչև 18:00:

5. Հետաքրքրված համապատասխանող հայտատուները կարող են ձեռք բերել անգլերեն լեզվով մրցութային փաստաթղթերի ամբողջական փաթեթը ստորև նշված հասցեով՝ գրավոր դիմում ներկայացնելով: Մրցութային փաթեթի տպագիր օրինակը կփոխանցվի հայտատուի ներկայացուցչին: Ի լրումն, Հայտատուների խնդրանքով մրցութային փաթեթը կուղարկվի էլեկտրոնային փոստով: Մրցույթի ամբողջական փաթեթը կարող են անվճար ներբեռնել [**www.gnumer.am**](http://www.gnumer.am)կայքից: Ավելին, ՀՀ ՎԱ ԾԿԳ-ն պատասխանատվություն չի կրում կայքից մրցութային փաթեթի ներբեռնման ձախողման կամ թերի ներբեռնման համար, ինչպես նաև հետագա փաթեթի լրացումների ներբեռնման համար: Տպագիր և էլեկտրոնային տարբերակների միջև անհամապատասխանության դեպքում գերակայում է տպագիր տարբերակը:

6. Հայտերը պետք է ներկայացվեն ստորև նշված հասցեով, մինչև **2021թ. նոյեմբերի 25-ը, ժամը 15:00 (տեղական ժամանակով)**: Հայտերը չի թույլատրվում ներկայացնել էլեկտրոնային տարբերակով: Ուշացված հայտերը կմերժվեն: Հայտերը կբացվեն հրապարակավ՝ հայտատուների ներկայացուցիչների և այլ ցանկացող մասնակիցների ներկայաությամբ՝ **2021թ. նոյեմբերի 25-ին ժամը 15:00–ին (տեղական ժամանակով)**:

**7.** Բոլոր հայտերը պետք է ապահովված լինեն **Հայտի երաշխիքով**: Հայտի երաշխիքի գումարը պետք է կազմի **7,300 ԱՄՆ** դոլար կամ դրան համարժեք ազատ փոխարկելի այլ արժույթով կամ ՀՀ դրամով գումար:

Վերոշարադրյալ հղում կատարված հասցեն հետևյալն է`

պրն. Ստեփան Մագարյան

ԱԽՈԵ Ծրագրի կառավարիչ

ՀՀ վարչապետի աշխատակազմի Ծրագրի կառավարման գրասենյակ /ՀՀ ՎԱ ԾԿԳ/

ՀՀ ք. Երևան, 0010, Հանրապետության հրապարակ, Նալբանդյան փողոց 28, 5-րդ հարկ

Հեռ` (+374-10) 515 580, 515 581

Էլ. փոստ` info@tpqi.am, (cc: h.shamamyan@tpqi.am)